Río Miedes

Lo río Miedes (en castellano río Perejiles) ye un afluent de lo Xalón situau a la suya dreita. La suya val ye entre la sierra de l'Espigar a lo nord-este y las muelas de Xiloca a lo sud-ueste. Tien lo naixedero en Langa. Traviesa los termins municipals de Mara, Miedes, Belmont de Gracián, Villalba, y Calatayú cerca de lo lugar de Torres, recullindo-se en lo Xalón 2,5 km auguas ent'alto de lo principal nuclio habitau de Calatayú. Prensa Diaria Aragonesa: Los ríos de Aragón. El Río Jalón. El Periódico de Aragón, Diputación General de Aragón, 2005, p 36

 Toponimia 
Lo hidronimo Miedes deriva de lo toponimo de l'anterior aldeya de la Comunidat de Calatayú homonimo. En la baixa Edat Meya lo hidronimo Miedes dio nombre a una seixma adintro d'esta comunidat d'aldeyas, la seixma de Miedes, con los lugars de la val u la compleganza d'este río adintro de la Comunidat de Calatayú.

Dende fa uns sieglos lo nombre orichinal de río de Miedes u río Miedes s'ha iu substituyindo por lo de río Perejiles u río Perejil ya en un periodo historico en lo que la comarca yera castellanizada. Talment este hidronimo no tienga relación con la hierba Petroselinum crispum, en aragonés Pereixil u Preixil, y ye més razonable que lo hidronimo se relacione con lo nombre d'un propietario como Pero Chil, Pere Chil.

João Batista Labanha encara feba servir la denominación río Miedes en 1610-1611 João Baptista Lavanha, Lupercio Leonardo de Argensola, Tomás Fermín de Lezaún y Tornos: Itinerario del reino de Aragón por don Juan Bautista Labaña. Establ. tipog. del Hospicio provincial, 1895, p 135., y encara Jordán de Asso lo denominaba riachuelo de Humiedes en Historia de la Economía Política de Aragón (1798):

 Referencias 

Miedes
Miedes
Miedes
Miedes